مہد علیا

مہد علیا قرون وسطی کے ایران میں ایک بلند مرتبہ عہدہ تھا۔ یہ عہدہ شہنشاہ کی والدہ، ملکہ ایران یا ولی عہد ایران کی والدہ کے لیے خاص ہوتا تھا۔ ایران میں صفوی سلطنت اور قاجار خاندان کے زمانہ سلطنت میں مہد علیا شہنشاہ کے بعد با اثر ترین عہدوں میں سے ایک تھا جیسے کہ سلطنت عثمانیہ کے عہد میں سلطان کے بعد والدہ سلطان کا عہدہ اہم ترین ہوتا تھا۔

مہد علیا دو فارسی الفاظ سے مشتق ہوا ہے جن کے معنی یہ ہیں: شاندار گہوارہ۔ اِس معنی سے معلوم ہوتا ہے کہ اِس عہدہ کا اطلاق شہنشاہ ایران کی والدہ پر ہوتا تھا۔

ملکہ ایران خیرالنساء بیگم: 
 شہنشاہ ایران محمد خدابندہ کی زوجہ اور شہنشاہ ایران شاہ عباس اول کی والدہ۔ خیرالنساء بیگم کی وفات 26 جولائی 1579ء کو ہوئی۔

ملکہ والدہ ایران ملک جہاں خانم مہد علیا: 
 شہنشاہ ایران محمد شاہ قاجار کی زوجہ اور شہنشاہ ایران ناصر الدین شاہ قاجار کی والدہ۔ 1848ء میں ایران کی حکومت اِنہیں کے ہاتھوں میں تھی۔ ملک جہاں خانم مہد علیا کی وفات 26 فروری 1873ء کو تہران میں ہوئی۔

ضد ابہام صفحات
فارسی زنانہ ذاتی نام
قاجار خاندان
ایرانی معاشرہ
Short description is different from Wikidata